Què vols per tu aquest any que ve – GO\n23 Desembre, 2015 22 Març, 2020 per giselaoliva\nJa arriba el final de l’any… I acostumes a voler fer balanç, valorar una mica com ha anat tot plegat.\nPer a fer-lo, et pot anar bé aquesta cançó.\nSegurament ha estat un any ple d’esdeveniments, a nivell personal, amb tu, de com et sents al món, a la teva vida, i en relació als altres, amb la família, amb la parella, amb els fills/es… Però també professionalment, amb canvis, fent allò que t’agrada, o no tant, amb molta feina, o menys de la que voldries… Respecte les teves amistats i activitats d’oci, les teves aficions… Ha estat un any ric en relacions i activitats que et fan gaudir?\nQuè has fet aquest any? Què ha valgut la pena? Què has après? Quines persones importants i interessants t’han acompanyat? I quines persones ja no hi són, si és que alguna s’ha perdut pel camí? Què ha passat? Has conegut gent nova? T’has atrevit a fer coses noves?\nDedica una estona a pensar-hi, a pensar en tot allò que has assolit durant l’any, el que has gaudit, el que has realitzat i del que estàs content/a i satisfet/a.\nSi creus que val la pena, escriu-ho, recull-ho per a tenir-ho present.\nI a partir de totes aquestes reflexions, enfoca’t cap el que és més important.\nEn què et vols focalitzar per l’any vinent? Quins seran els teus objectius? Fixa’t en tres àmbits de la teva vida que vulguis millorar o canviar d’alguna manera, i planteja’t reptes que t’il·lusionin.\nPerquè l’important per l’any que ve és, qui vols ser? Com vols comportar-te i estar? Què vols que sigui diferent?\nQuè vols per tu aquest any que ve?\nI ja saps, com sempre, depèn de tu posar-hi l’energia adient. Si creus que projectant les coses arriben, fes-ho. Si no ho creus, prova-ho.\nacción future futuro motivación motivation objetivos\n2 thoughts on “Què vols per tu aquest any que ve”\nAdrià Ballester ha dit:\n7 febrer, 2016 a les 2:18 am\nMolt maca reflexió, m’agradaría posarme en contacte amb tú! aquest es el meu mail: adriaballester@outlook.com\nvoldría posar aquest post en anglés enllaçant el teu blog.\ngiselaoliva ha dit:\n7 febrer, 2016 a les 11:16 am\nHola Adrià. T’escric a l’email. Gràcies.


En l’actual fase de la vida política catalana, presidida pel mantra de la independència i la impossibilitat constitucional de celebrar un referèndum per escindir una part del territori de l’Estat espanyol, és imprescindible que el Parlament sigui un fidel reflex de la voluntat democràtica de la població i així poder adoptar les decisions més escaients. Que amb el 47,7% dels vots, els tres partits independentistes obtinguin 70 escons i la majoria absoluta a l’hemicicle del parc de la Ciutadella és -objectivament- una anomalia que cal corregir amb urgència, amb l’aprovació, ajornada des de fa 37 anys, d’una nova llei electoral catalana.\nAixò no és desmerèixer, en absolut, els resultats dels comicis del passat 21-D, organitzats en aplicació de l’article 155 i amb els dos principals líders de les forces independentistes (Oriol Junqueras i Carles Puigdemont) absents dels actes de campanya per l’actuació repressiva de les autoritats judicials. Malgrat aquests obstacles, el bloc secessionista va aconseguir un remarcable suport a les urnes, que cal valorar i subratllar. Ara bé, aquest 47,7% deslegitima que al Parlament es puguin aprovar i implementar mesures que afecten greument la totalitat de la societat catalana, com són les relacionades amb el procés independentista.\nSi Catalunya fos una única circumscripció o la distribució dels escons per demarcacions fos proporcional al nombre d’habitants, la composició del futur Parlament hauria estat diferent i les tres candidatures independentistes no obtindrien la majoria absoluta, com reflecteix aquest 47,7% dels vots rebuts. Els 70 escons aconseguits haurien quedat en 66; els dels tres partits constitucionalistes sumarien 59 (en comptes dels 57 que han obtingut) i els de Catalunya en Comú Podem haurien passat dels 8 que se’ls hi han assignat a 10. Aquesta composició de l’hemicicle, en termes estrictament equitatius i proporcionals, seria molt més neta, justa i democràtica.\nLes raons que, en el seu moment, van justificar que Catalunya no tingués una llei electoral pròpia han periclitat amb el pas dels anys. L’avenç de les comunicacions i la facilitat de la mobilitat fan que el territori estigui plenament vertebrat i integrat i ja no té cap sentit que els vots de les demarcacions de Lleida, Tarragona i Girona tinguin molta més capacitat de representació que no els dels habitants de la província de Barcelona. En concret, el vot d’un lleidatà equival al de 2,4 barcelonins; i els d’un tarragoní i d’un gironí, al d’1,6 barcelonins.\nEn la república ideal -que invoquen amb vehemència Junts x Catalunya, ERC i la CUP (i que jo subscric)- regeix el principi d’una persona, un vot i aquesta llei fonamental de la democràcia no pot ser pervertida. Per això, la tasca prioritària del nou Parlament ha de ser l’elaboració, d’una vegada per totes, d’una llei electoral catalana, transparent i equilibrada, on cada elector tingui el mateix poder de decisió, amb independència del lloc on viu.


"Cal que es creïn assemblees d'aturats a cada barri i localitat" | L'Accent - Informació i comunicació popular dels Països Catalans\n>>Entrevista a Oleguer Bohigas, membre de l’Assemblea d’Aturats de Barcelona\nL’atur s’estén arreu dels Països Catalans, arribant a xifres històriques, que amaguen darrera seu cada una de les particulars històries d’aquelles persones que es troben sense feina i recursos. El passat 1 d’abril es va constituir a les Cotxeres de Sants de Barcelona l’Assemblea d’Aturats. Des de L’ACCENT hem volgut preguntar als seus impulsors quines són les característiques d’aquesta nova iniciativa.\nQuins són els objectius que us marqueu les persones que heu convocat aquesta Assemblea d’Aturats?\nL’objectiu més immediat és a dir trencar el cercle de la gent organitzada o més activista i arribar als milers i milers d’aturats que sofreixen el problema però que no troben un lloc on organitzar-se. A un altre nivell evidentment l’objectiu és frenar les polítiques neoliberals que ens han portat a aquesta situació i pressionar el govern perquè deixi d’acceptar expedients de regulació d’ocupació (ERO), abaratir els acomiadaments, etcètera i faci una política social real. Però som conscients que per aconseguir això cal un moviment ampli que combini unitat i radicalitat i que pugui fer pressió per aconseguir les nostres demandes. Necessitem que aquesta Assemblea d’Aturats de Barcelona en generi de noves a cada barri i localitat.\nCom heu valorat aquesta primera assemblea? Quines són les característiques comunes de les persones que s’han aplegat?\nTot i que modesta, en ser la primera, l’Assemblea d’Aturats l’hem de valorar positivament. Han participat al voltant d’unes cinquanta persones d’un perfil bastant polititzat i combatiu, alguns activistes de sindicats, moviments socials o organitzacions polítiques i molts d’altres no. Érem sobretot gent de Barcelona ciutat, però també hi havia companys d’Hospitalet, Vilanova, Olesa, etc. Cal destacar que no sols érem aturats sinó també gent solidaria que es vol mobilitzar pel tema.\nL’atur és una experiència moltes vegades molt individual, ja que per definició les persones aturades no es concentren en centres de treball o d’estudi com altres col·lectiu. Com creieu que pot condicionar aquesta realitat l’actuació col·lectiva de les persones sense feina?\nDoncs sí, a diferència d’altres col·lectius que es veuen diàriament en un espai físic comú, els aturats no tenim aquest espai. Això pot ser un handicap però que no és ni molt menys insalvable. De fet, la primera tasca a l’hora de mobilitzar per aquesta assemblea va ser anar a les diferents oficines de treball per repartir material i explicar la convocatòria. Sembla lògic. On segur que els aturats ens hem de veure les cares és a l’oficina de treball a fitxar. Curiosament ara el govern permet que es fitxi per internet des de casa intentant estalviar-se les cues incòmodes, invisivilitzant així el problema i evitant el malestar i inclús, la possible autoorganització.\nEvidentment hi ha altres punts de trobada. Tant el SOC com diferents sindicats fan cursos de formació per aturats on hi van centenars d’aturats. Un altre espai natural de lluita podrien ser les diferents empreses que han generat milers d’acomiadats per ERO, acomiadats que poden organitzar-se conjuntament amb els treballadors de la seva antiga empresa pel manteniment de la plantilla. Tots ells són punts de trobada que poden convertir-se en nodes d’una xarxa de resistència. No podem oblidar també que tenim tots un espai comú de trobada, que és el carrer i que l’hem d’utilitzar.\nÉs obvi que la dispersió condiciona la manera d’organitzar-se, però la veritat és que la classe treballadora ha generat al llarg de la seva història diferents formes organitzatives i té prou creativitat per crear-ne de noves si les condicions ho demanen.\nEls aturats són treballadors sense feina. Per tant, el fet d’organitzar-vos en assemblees d’aturats, no es podia haver donat en els sindicats? Què us ha impulsat a crear un nou espai de trobada?\nD’una banda, inclús en el món laboral, el fet d’organitzar-se en els sindicats no exclou la necessitat d’assemblees de treballadors. Precisament la vocació unitària de les assemblees fa que no tinguin cabuda en un sindicat o un altre.\nPerò si volem respondre més directament la pregunta, la veritat és que sí, hauria pogut passar, però ni ha passat ni sembla que un futur immediat passi. Les millors posicionades per organitzar els aturats són les grans centrals sindicals, però amb el rumb que porten sembla il·lús pensar que ho voldran fer. Difícilment es posaran a mobilitzar per un tema que no els reporti rèdits pel que fa al nombre delegats o les quotes de poder. El que no podem fer és esperar a que ells prenguin l’iniciativa. La situació és suficientment greu com perquè no ens puguem quedar de braços creuats. De totes maneres no és descabellat pensar que els sindicats majoritaris, a mesura que s’agreugi la situació, organitzin assemblees d’aturats, però només ho faran si reben una pressió des de baix. I això sol ja justifica aquest espai.\nCom valoreu les polítiques anticrisi del Govern de Rodríguez Zapatero en aquest àmbit?\nLes mesures anticrisi del govern s’enquadren en la dinàmica social liberal. Mentre parlen d’ajudar els treballadors no han parat de donar ajudes a les grans empreses i aprovar mesures antiobreres. És increïble com volen solucionar la crisi amb els mateixos preceptes neoliberals que han provocat aquesta situació.\nEl seu argument és que abaratint els acomiadaments i rebaixant les condicions laborals, les empreses tindran més al·licients per invertir a l’Estat espanyol, fet que generarà més ocupació. Res més fals. Facilitar l’acomiadament generarà més atur.\nPel que fa a la política de prestacions per la gent que ja estem a l’atur, no s’ha fet cap pas. No pot ser que ja hi hagi 900.000 persones a tot l’estat que no cobrin res. Xifra que creix mes a mes. S’ha d’aplicar ja una prestació d’atur indefinida.\nI les propostes des del món sindical?\nEl moviment sindical és extremadament heterogeni. Aquí s’han de dir les coses clares. La burocràcia sindical està a l’altre costat de la barricada. Està disposada a fer el que sigui per mantenir la pau social. És per això que les diferents propostes sobre els subsidis d’atur només poden fer riure, especialment si, a part de ser propostes extremadament tímides, no van acompanyades de cap mobilització. Per altra banda l’esquerra sindical sí que fa propostes una mica més realistes com per exemple la prohibició d’expedients de regulació en multinacionals amb beneficis, salari mínim de 1.200 euros, prestació d’atur indefinit, reducció de jornada sense tocar els sous a 35 hores, paralització de les privatitzacions, etc. Propostes que evidentment subscrivim i per les quals hem de lluitar.\nExisteixen experiències semblants a les vostres en altres ciutats de l’Estat o d’Europa?\nSí existeixen, tot i que de moment molt embrionàries. A vàries ciutats de l’Estat hi ha associacions d’aturats de diferent caire. Al País Basc van per davant nostre i ja fa més temps que es mouen pel tema. El passat 23 de març, per exemple l’assemblea d’aturats de Madrid va ocupar una oficina de l’INEM. A finals de març es van crear assemblees d’aturats al barri de Bonavista de Tarragona i a Sant Vicenç dels Horts. També estan impulsant idees similars a Cardedeu i el Prat de Llobregat. A l’Estat francès el col·lectiu “Agir contre le chomage” (Actuar contra l’atur) han fet accions a les grans superfícies a diferents ciutats, s’emporten carros sencers de menjar per després fer pícnics gratuïts per la gent més necessitada. La veritat és que no tenim gaire coneixement mutu de les diferents experiències. Poc a poc anirem fent xarxa.\nQuines accions teniu previst convocar properament?\nHem convocat una concentració a la plaça Sant Jaume el dia 20 d’abril a les 10 del matí. Si la cosa rutlla, la nostra pretensió és repetir la fórmula cada dilluns per genera bola. A la vegada el dia 14 d’abril tindrem una altra assemblea a cotxeres de Sants oberta a tothom que hi vulgui participar.


Àngel número 202: res és impossible - Numerologia | Maig 2022\nÀngel número 202: res és impossible\nHeu vist el número 202 darrerament, potser cada vegada que consulteu l’hora, llegiu un codi de barres o mireu certes matrícules, només per esmentar-ne algunes? Bé, no esteu sols, ja que això passa amb força gent.\nPer què? Bé, és perquè els àngels no ens poden aparèixer directament, de manera que han de recórrer a utilitzar determinats números per transmetre missatges que estiguin destinats a millorar la nostra vida.\nTot i això, perquè pugueu interpretar completament aquests números quan us apareguin per primera vegada, heu de creure en l’existència i la força dels àngels.\nAvui discutirem a fons el significat de l’àngel número 202 perquè pugueu entendre-ho millor i sabreu què fer la propera vegada que el vegeu. Segueix llegint!\nAngel Number 202 - Respostes a les vostres preguntes\nEl 202 és un número d’àngel?\nQuè significa el número 202 en l'amor?\nPer què segueixo veient 202?\nQuè significa l'àngel número 202?\nQuin és el significat espiritual de l’àngel número 202?\nQuè heu de fer quan veieu l'àngel número 202?\nQuin significat té l’àngel número 202 en numerologia?\nQuin és el simbolisme de l’àngel número 202 a les nostres vides?\nNombres d’àngels són els que apareixen en seqüències que es repeteixen una vegada i una altra. Se’ns envien de moltes maneres diferents, però tots són missatges dels àngels guardians.\nEl missatge que inclou aquests números pretén guiar-nos pel bon camí o animar-nos a tenir més confiança en el camí que hem escollit per nosaltres mateixos.\nsignificat de 511\nEnamorat, l'àngel número 202 significa que heu de prestar més atenció al vostre cor. Seguiu confiant en allò que us sembli adequat, ja que això us farà feliç.\nEn aquest moment precís, tot el que creieu correcte pot no tenir massa sentit per a la gent i alguns fins i tot poden estar en desacord i discutir-vos sobre això. Tanmateix, no us entristiu, ja que mai no us penedireu de seguir el vostre cor i de prendre una decisió per amor.\nL’àngel número 202 també us diu que hauríeu d’obrir el vostre cor a rebre les benediccions que arribaran a la vostra vida a causa de l’amor, ja que tots aquests regals i benediccions us transformaran en una persona millor.\nEl número 202 també us recorda que és bastant normal sentir por de la possibilitat d’un nou amor, sobretot si l’últim us deixa decebut i desconsolat. Tanmateix, l’amor arriba a les persones quan menys ho esperen i, fins i tot, si intenteu fugir-ne, encara us trobarà sempre que ho desitgi.\nTot i que aquest número ens indica que l’amor veritable arriba en aquells moments en què no el busquem, també ens indica que fa que la gent sigui més intensa en la forma d’estimar, més atractiva i fins i tot seductora.\nSe sap que les persones influenciades per l’àngel número 202 són molt emocionals i apassionades, cosa que els fa més susceptibles de patir en la seva vida romàntica. Podrien enamorar-se profundament d'algú que potser no se sentia igual amb ells.\nNo obstant això, malgrat això, d’alguna manera sempre aconsegueixen unir-se i curar-se’n.\nSabeu que els àngels guardians us han vetllat si continueu veient l'àngel número 202, és a dir, que les vostres oracions han estat contestades. Tots els canvis a què s’enfronta a la vida són el resultat de les coses que abans desitjaves i resaves.\nAixò significa que ara és el millor moment per esperar el que vindrà i aquest número és un senyal de que tots els vostres somnis es faran realitat sempre que us mantingueu motivats. Per tant, sempre tingueu en compte que l’univers us proporcionarà tot el que necessiteu per assolir els vostres objectius.\nSeguiu totes les passions que tingueu per estar satisfets i poder portar una vida molt normal però feliç. Mitjançant aquest número, els àngels us diuen que definitivament heu de sortir de la vostra zona de confort i assumir més riscos per veure més del que el món pot oferir.\nQui sap, podríeu trobar-vos amb diferents persones que encantaran el que feu i us recolzaran en el vostre camí cap a l’èxit.\nL 'àngel número 202 obté el seu significat de la número 2 i número 0 . Tingueu en compte que, com que l'àngel número 2 apareix dues vegades, el seu significat és més fort.\nNúmero 2 es tracta de trobar el propòsit espiritual i el gran equilibri entre la naturalesa i l’ambició ben fonamentades. Aquest saldo es produeix quan organitzeu totes les vostres prioritats de manera que s’ajustin a les vostres trucades superiors.\nEs tracta d’estar disposat a ajudar els altres en el seu viatge tenint en compte la importància de cuidar-se.\nMentrestant, el número 0 representa l’infinit i significa un principi i un final ideals. Es tracta de l’únic i del flux continu de coses.\nZero representa a les persones que també han trobat pau en l'energia enviada per l'Univers. Molts desafiaments s’apropen a ells, però aviat desapareixeran mentre persegueixen el seu veritable propòsit a la vida.\nL’Àngel número 202 mostra que heu avançat molt en el vostre viatge espiritual i que esteu en un lloc tranquil on el vostre camí a la vida és més clar. Com a resultat d’aquesta claredat, podeu definir la vostra ànima i el propòsit de la vostra vida.\nEls àngels volen que deixeu anar el vostre ego i accepteu que hi ha un pla molt més gran dissenyat només per a vosaltres. Per tenir èxit, heu de seguir amb humilitat i continuïtat aquest pla.\nQuan apareguin obstacles, accepteu-los, ja que realment refinaran i faran créixer el vostre personatge. El número d’àngel 202 us empeny a elevar-vos per sobre del món material i centrar-vos en el creixement de la vostra ànima.\nEl significat espiritual de l’àngel número 202 és que ha arribat el moment que pugueu expandir-vos i créixer en el vostre viatge espiritual individual. Trobeu persones que us puguin desafiar a pensar profundament i pensar més, ja que us ajudarà a superar una fase estàtica del vostre viatge espiritual.\nAquelles persones nascudes sota Aquari rebrà aquest missatge amb més intensitat perquè se sap que són tan forts, una qualitat que de vegades els impedeix inspirar-se en altres persones.\nEl significat 202 aquí també és que hauríeu de fer alguns canvis per millorar la qualitat de vida que viviu. És un senyal que heu de seguir el vostre cor i tenir fe per avançar encara que els temps siguin durs.\nQuan vegeu el número 202, mireu molt bé les relacions que teniu amb els altres i pregunteu-vos si són adequats per a vosaltres o no. L’objectiu aquí és assegurar-vos que invertiu només en aquelles relacions importants.\nÉs freqüent que la gent cregui que una bona relació sempre es farà càrrec d’ella mateixa. Tanmateix, hi ha molt que es pot obtenir quan decideix invertir-hi més temps i energia.\nQuan ho veieu, deixeu de dubtar-vos de vosaltres i confieu més en els vostres instints. Els àngels volen que sàpigueu que sempre us busquen i sempre us ajudaran a prendre les decisions adequades com ningú no pot fer.\nQuan es tracta de numerologia, el nombre d’àngels 202 està relacionat principalment amb la màgia i l’espiritualitat. En alguns cultes que existien antigament, el nombre es feia servir per convidar una fortuna molt necessària.\nEn aquests cultes, 202 era un mantra real, que podia esmenar qualsevol dany després d’haver ocorregut malament. Algunes persones fins i tot creien que dir el número en veu alta eliminaria completament la mala cadena d’esdeveniments.\nL’interessant és que el nombre, que la gent antiga considerava tan poderós, no podia ser esmentat per qualsevol plebeu. Només els individus amb un alt rang social podrien dir-ho.\nFins avui, aquest número està connectat amb la màgia, la renovació o la regeneració. També és un recordatori que no només hem de seguir un camí de la vida, perquè realment tenim infinites opcions pel que fa al nostre camí vital.\nNomés cal que fem servir la nostra imaginació i que tinguem prou coratge per copsar totes les opcions. El número 202 també ens recorda que nosaltres som els que fabriquem o trencem la nostra pròpia vida.\nCom que reduir-lo a un sol dígit ens dóna el número 4, l’àngel número 202 també significa la nostra base a la vida. És una representació de tot el que som.\nEl número 202 s’envia per animar-nos a mantenir la fe ferma, ja que a través d’ella podrem aconseguir fins i tot allò impensable. És un número que us mostra que, fins i tot quan les coses semblen difícils i sentiu que fracassareu, els àngels us mantindran assegurats i us mantindreu concentrats sense por a fracassar.\nPer tant, haureu de reunir tota la vostra energia positiva i estar decidit a superar tots els vostres obstacles a la vida. Tingueu en compte que ningú més pot controlar la vostra vida més que vosaltres mateixos.\nEls números d’àngels ens són enviats per no causar cap mal, sinó més aviat bones notícies i bona sort. No necessiteu cap habilitat psíquica per entendre-les bé; només cal escoltar atentament els seus pensaments i les moltes veus que solen trobar-se en el fons.\nL’àngel número 202 és un d’aquests números. Accepteu-lo ja que representa el vostre creixement espiritual i us encoratja a esperar les moltes coses fantàstiques que teniu a la vostra disposició.\nAmb aquest número, tot és possible, així que confieu en el procés i estareu bé. Creieu que els àngels són al vostre voltant i que mai no us abandonaran.\nsignificat de 911\nsignificat espiritual de 717\n313 número de flama bessona


Traspassant mars i murs - Museu Marítim Barcelona\nTraspassant mars i murs\nL'art com a salvavides\nEl mar té molta incidència en l'imaginari de la societat. Per a molta gent és sinònim de llibertat, d'aventura, de coneixement, de profunditat... i Traspassant mars i murs és una exposició que incideix en aquesta vinculació emocional entre el mar i un grup de joves, menors, mancats de llibertat.\nL'exposició neix del projecte Traspassant murs, coordinat per la Fundació SETBA, una entitat privada sense ànim de lucre que organitza projectes artístics i culturals amb valor social adreçat a col·lectius en risc d’exclusió. Es tracta d'una proposta de caire artístic i participatiu, dirigida per l’artista Marcel·lí Antúnez, que ha estat realitzat amb joves privats de llibertat del Centre Educatiu de Justícia Juvenil Can Llupià. Els nois d’aquest centre varen decidir pintar un mur del centre amb el mar com a tema central, entès com a espai de frontera –molts d’ells el varen travessar amb pastera-, però també de llibertat.\nAmb aquesta exposició el Museu Marítim de Barcelona continua la seva tasca de compromís social, i acull un treball artístic realitzat per gent jove que aprofundeix en el concepte del mar com a espai de llibertat, dona a a conèixer una història de superació d’uns joves interns, que comença amb les dificultats del viatge (molts d'ells varen arribar al nostre país en pastera), les temptacions i els perills de la societat que els acull, i la importància de la cultura per formar-se i aconseguir la inserció laboral i social.


Controvèrsia veïnal per l'amiant a les obres del Parc del Guinardó | betevé\nGuillem Martínez | dijous, 21 de març del 2019, a les 21.37\nEl mateix opinen els jubilats de Macosa-Alstom, una empresa que ha patit els efectes de l’amiant a la salut dels seus treballadors. Ells van alertar l’Ajuntament, el 2017, que el Parc del Guinardó és ple de fibrociment. Reclamen que es prohibeixi el pas al públic mentre durin els treballs i que els treballadors vagin degudament protegits per evitar que inhalin fibres. No fer-ho, afegeixen, és “irresponsable”.\nL’Ajuntament, per la seva banda, assegura que és conscient del problema de l’amiant i que està treballant per erradicar-lo del turó. El 2017 i el 2018 es van fer actuacions d’urgència en què, expliquen, van retirar quatre tones d’uralita i 42 tones de terra contaminada amb fibrociment. També es faran revisions periòdiques del terreny, una a la primavera i una altra a la tardor, i batudes d’urgència en casos de pluges o incendis que puguin fer sorgir l’amiant enterrat. Pel que fa a les obres actuals, no han considerat que puguin suposar un risc per a la salut. Un expert higienista, afegeixen, supervisa l’obra en tot moment per si la presència d’amiant obliga a prendre alguna mesura de seguretat.\nObres urgents i necessàries\nL’Associació de Veïns del Turó de la Rovira, malgrat compartir que cal retirar el màxim d’amiant possible, considera que les obres per arreglar els camins eren urgents i necessàries. No estan d’acord que aquestes actuacions atreguin més turisme i recorden que algunes escoles de la zona havien demanat millores als camins. A diferència de la plataforma Salvem els Tres Turons, estan d’acord en el mètode que s’està duent a terme per arranjar-los, el sauló estabilitzat, una barreja de sorra i ciment. Segons el consistori és el material més convenient quan els camins tenen un pendent de més del 2 %. El sauló normal, expliquen, quedaria erosionat en poc temps. Malgrat que en un primer moment l’aspecte és similar al ciment, afegeixen, amb el pas dels dies es va naturalitzant.


Ràdio Balaguer - Els Mossos d'Esquadra expliquen en directe a través de les xarxes socials un conte sobre com afrontar la sortida al carrer dels infants\nLa Policia de la Generalitat – Mossos d’Esquadra participa en el llibre Ja puc sortir de casa!, impulsat per l’Editorial Mediterrània. El conte va dirigit als nens i nenes que aquests dies veuran alterats alguns dels seus hàbits i costums per tal de seguir col·laborant en l'eradicació de la Covid-19. A través del llibre s’expliquen les mesures que es recomana seguir, així com el dia a dia dels infants.\nSón contes totalment personalitzats segons l'organisme que hi participa. En el cas dels Mossos d’Esquadra han personificat la portada, el text inicial fet en nom del Cos i han dibuixat un binomi en una il·lustració. Altres institucions públiques també hi han participat i l’han personalitzat a la seva manera. Ara bé, el contingut i les recomanacions sempre són les mateixes en totes les edicions.


L’agra brega política no impedeix la unanimitat de l’ingrés mínim vital\nEl Govern central tira endavant la seva mesura estrella enmig de retrets amb el PP\nEl president de l’Executiu, Pedro Sánchez, en primer pla, ahir alCongrés dels Diputats (E. Parra. POOL / EP)\n11/06/2020 00:00 | Actualizado a 11/06/2020 00:01\nLa sessió plenària del Congrés dels Diputats va arrencar ahir, de bon matí, amb el dur xoc setmanal en què Pedro Sánchez i Pablo Casado van intentar una vegada més empènyer el seu adversari polític al racó de la brega i la radicalitat, sense deixar cap escletxa per a l’acord. Paradoxalment, però, l’extensa jornada parlamentària va culminar, ja al vespre, amb el Partit Popular votant a favor del decret llei sobre l’ingrés mínim vital, la mesura estrella de l’agenda social del Govern de coalició de PSOE i Unides Podem.\nEl president del Govern central va situar a primera hora el cap de l’oposició arraconat amb la ultradreta de Vox, mentre que el líder del PP va col·locar el cap de l’ Executiu al costat de “batasunes i independentistes”. Sánchez va denunciar que aquests últims tres mesos Casado ha intentat aprofitar la tragèdia del coronavirus “per fer caure un Govern legítim i democràticament votat pels ciutadans”. I Casado va acusar Sánchez i els seus socis d’“escampar el verí de la confrontació” a tot Espanya. Ara bé, després del debat intern de les últimes setmanes, i sense voler fer cap concessió, el PP va votar finalment a favor de l’ingrés mínim vital aprovat pel Consell de Ministres i que el 26 de juny ja rebran als seus comptes bancaris unes 255.000 famílies sense recursos. Aquesta iniciativa, segons el càlcul de l’Executiu, acabarà beneficiant 850.000 llars, on viuen més de 2,3 milions de persones, moltes de les quals menors.\nAquesta antiga promesa electoral de Pedro Sánchez –armada per l’exministra socialista María Luisa Carcedo, però la paternitat de la qual també s’atribueix Pablo Iglesias, que, de fet, la va aconseguir accelerar, conjuntament amb el ministre José Luis Escrivá– també va rebre el suport del PP i fins i tot l’abstenció de la ultradreta de Vox, a més de l’aprovació de la resta de la Cambra. Una unanimitat absoluta a esquerra i dreta que, això sí, no va evitar durs retrets del PP i Vox.\nI és que aquesta unitat d’acció parlamentària insòlita no sembla més que un miratge, ja que les possibilitats d’ entesa entre el Govern espanyol i el principal partit de l’oposició continuen sent escasses, quan no nul·les, malgrat que tenen pendents, entre altres qüestions de pes, la renovació d’ òrgans constitucionals del Poder Judicial.\nEls populars van justificar el seu suport a l’ingrés mínim vital dient que, si fa o no fa, és un invent seu, atès que algunes de les seves comunitats autònomes –com ara Galícia– ja disposen de mecanismes semblants per pal·liar situacions de pobresa extrema. A més a més, van al·legar que milloraran la mesura de l’Executiu durant la tramitació parlamentària posterior que van exigir.\nI els socialistes van advertir de la “por” del PP de votar contra una iniciativa amb clars beneficis socials, que a més, i en tot cas, rebria un aval majoritari del Congrés. “No s’atreveixen a votar-hi en contra”, van concloure a la direcció del PSOE.\nL’oasi parlamentari en què neix l’ingrés mínim vital va contrastar amb l’agre debat que va enfrontar durant tota la jornada l’Executiu i els seus dos grups parlamentaris amb el PP i la ultradreta de Vox. Pablo Casado, de fet, va començar la jornada sense deixar canya dreta al Govern per la seva gestió de la crisi del coronavirus durant totes les fases d’escalada i desescalada. I va retreure a Sánchez “la pitjor xifra de morts per habitants del món”, a més de “la pitjor gestió econòmica, amb la caiguda del PIB o un atur massiu”.\n“Encara bo que el PP s’havia de moderar i centrar”, li va replicar Sánchez després de la dura envestida. El president del Govern central va insistir a demanar unitat, però va retreure a Casado el seu error per haver-se sumat a un “front del no” amb la ultradreta. “Perseverarà en la provocació i en la brega o reprendrà el camí de la unitat, que és el que demanen els ciutadans als polítics?”, va dir per situar el líder del PP.\nSánchez va defensar que amb l’estat d’alarma “hem salvat la vida de 450.000 persones”. “I què ha fet, l’oposició? El que han vist els ciutadans és una dreta i una ultradreta creant un front comú per fer descavalcar un Govern legítim i elegit democràticament pels ciutadans. Han utilitzat el virus per enderrocar el Govern”, va denunciar Sánchez. A parer seu, però, “el resultat ha estat un gran fracàs: el Govern està dret”.\nJust en el terme mitjà entre Sánchez i Casado es va voler situar Ciutadans. “Els espanyols es mereixen aquest clima d’enfrontament i crispació que tenim en la política nacional?”, va retreure el portaveu de la formació taronja, Edmundo Bal. “El Govern d’ Espanya farà alguna cosa per rebaixar el to en comptes d’accentuar-lo?”, va demanar Sánchez. “És que estem condemnats al guerracivilisme, a la brega, a la política de trinxeres?”, va insistir Bal, que va instar Sánchez a “aparcar les batalles ideològiques, sectàries i partidistes”. El líder del PSOE li va respondre que el Govern farà “tot el possible i més per aconseguir aquesta entesa”. “Per descomptat que sí”, va assegurar.\nI va aprofitar per demostrar-ho esgrimint l’últim acord segellat el dia abans amb Ciutadans per tirar endavant el decret de la nova normalitat que substituirà l’estat d’alarma a partir del 21 de juny. “El seu grup ha estat testimoni de la voluntat d’ entesa durant aquestes setmanes, i ha aconseguit acords que són bons en benefici de la ciutadania espanyola”, va celebrar Sánchez.


El Bloc de Cicle Inicial de l'Escola Pere Torrent\nNovetat 2016 - 2017!!!\nCom han anat les vacances? Arriba el setembre i torna tot a la normalitat.\nDes d'aquestes línies us volem informar que aquesta serà l'última entrada que realitzarem al nostre bloc perquè tenim novetats. Sí, sí ho heu llegit correctament.\nLa novetat d'aquest curs és que ens traslladem d'espai i a partir d'ara els blocs seran a la mateixa pàgina que la nostra web del centre, per tant, a partir d'ara trobareu tota la informació referent a Cicle Inicial al nostre NODES.\nTindrem el bloc de 1r:\nTindrem el bloc de 2n:\nEsperem que us agradin els nous espais i que hi seguiu col·laborant com fèieu abans amb els antics.\nEtiquetes de comentaris: novetats, tancament, última entrada\nROBÒTICA EDUCATIVA AL PERE TORRENT\nEls alumnes de cicle inicial han pogut programar els robots per anar endavant, enrere, gir dreta, gir esquerra, pausa, avançar per centímetres i en els girs poden indicar els graus. També permet programar per repetició de funcions. Tot això incorporant un llapis per dibuixar; d'aquesta manera els alumnes veuen realment la informació donada al robot.\nHan aprés moltíssim i s'ho han passat súper bé.\nPublicat per Escola Pere Torrent CI a 13:08 Cap comentari:\nEtiquetes de comentaris: 1r, 2n, Mates\nSORTIDA A LA GRANJA - 2N\nAquí us deixem la foto de grup que em fet a la casa de colònies La Granja de Santa Maria de Palautordera on hem pogut gaudir d’un dia d’acció i aventura pirata que ens han fet aprendre moltes coses, entre elles el companyerisme.\nEsperem que us agradi i que gaudiu igual que han fet els vostres fills i filles.\nEls Mestres de 2n\nPublicat per Escola Pere Torrent CI a 13:06 Cap comentari:\nEtiquetes de comentaris: 2n, excursió, Medi\nUs adjuntem diferents activitats per fer amb els vostres fills:\nPublicat per Escola Pere Torrent CI a 12:55 Cap comentari:\nAquí teniu un recull de fotos on podeu veure els vostres fills fent la mona. Tot desprès ens la vam menjar!!!\nEns va sortir boníssimaaa!!!\nVISITA ALS JARDINS DE STA. CLOTILDE 2N\nEls alumnes de segon vam anar a visitar els jardins de Sta. Clotilde de Lloret de Mar.\nEls Jardins de Santa Clotilde estan situats en un paratge de gran bellesa. Sobre un penya-segat amb impressionants vistes sobre el mar, es va plantar aquest jardí meravellós, veritable mostra de l'esperit que va formar el moviment noucentista a Catalunya del qual Eugeni d'Ors va ser portaveu brillant.\nEls Jardins, dissenyats a la manera dels antics jardins, suaus i al mateix temps austers, del Renaixement italià, van ser realitzats per Nicolau Rubió i Tudurí als vint-i-vuit anys, quan encara estava en plena efervescència l'admiració pel seu mestre en l'art de la jardineria, Forestier.\nPublicat per Escola Pere Torrent CI a 13:32 Cap comentari:\nA segon estem treballant les matemàtiques amb els àbacs. Un joc molt divertit que ens fa aprendre a sumar i restar amb molta més rapidesa.\nPublicat per Escola Pere Torrent CI a 13:26 Cap comentari:\nSORTIDA MATEMÀTICA DE 2N\nEls alumnes de 2n vam anar a la plaça Dr. Ernest Adler (primer dentista del poble) a fer la sortida matemàtica. Aquell mateix dia vam aprofitar per celebrar els aniversaris del mes de febrer.\nVam treballar la numeració, geometria, els nombres parells i senars i vam juguem amb els eurus.\nEls alumnes s'ho van passar d'allò més bé.\nFEM MATES A LA PLAÇA DE LA MAGNÒLIA\nEn aquesta sortida de primer hem realitzat un treball matemàtic. Per fer una bona feina l'hem realitzat per grups. Hem buscat:\n- Formes geomètriques a la plaça.\n- Coses que es puguin comptar, sumar, enumerar, ...\n- Coses amples, estretes, llargues, curtes, altes, baixes, ...\n- Coses per fer seriacions.\nPublicat per Escola Pere Torrent CI a 13:05 Cap comentari:


El 2007 la població en edat de treballar era de 140 persones, 99 eren actives i 41 eren inactives. De les 99 persones actives 96 estaven ocupades (50 homes i 46 dones) i 3 estaven aturades (1 home i 2 dones). De les 41 persones inactives 19 estaven jubilades, 14 estaven estudiant i 8 estaven classificades com a "altres inactius".\nEl 2009 a Hautefond hi havia 75 unitats fiscals que integraven 212 persones, la mediana anual d'ingressos fiscals per persona era de 16.039€.\nDels 17 establiments que hi havia el 2007, 1 era d'una empresa de fabricació d'altres productes industrials, 2 d'empreses de construcció, 2 d'empreses de comerç i reparació d'automòbils, 3 d'empreses d'hostatgeria i restauració, 4 d'empreses financeres, 2 d'empreses immobiliàries, 2 d'empreses de serveis i 1 d'una empresa classificada com a "altres activitats de serveis".\nRésumé statistique Fitxa resum de dades estadístiques de Hautefond a l'INSEE.\nÉvolution et structure de la population Fitxa amb el detall de dades de Hautefond a l'INSEE\nObtingut de «https://ca.wikipedia.org/w/index.php?title=Hautefond&oldid=24772750»\nDarrera modificació: 3 set 2020 a les 09:01\nLa pàgina va ser modificada per darrera vegada el 3 set 2020 a les 09:01.


Som Gelats de Territori - GELATS DE TERRITORI\nEls nostres gelats: un projecte de territori\nAquest és un projecte que neix per arrelar-se al territori. Volem conèixer la història del territori que compartim, les persones que treballen i cuiden la terra i els projectes que s'hi desenvolupen. Pretenem posar en un pot de vidre una mica de cadascun d'aquests ingredients.\nSempre mantindrem una proposta de 6 gelats que s’aniran movent pel territori i canviant amb l’estacionalitat dels ingredients.\nFarem una producció limitada de cada gelat segons la disposició dels ingredients.\nEns comprometem a generar els mínims residus possibles, per això hem triat un envàs de vidre que és reutilitzable i fàcil de reciclar. En el disseny de l'etiqueta, s'ha valorat que fos fàcil de separar de l'envàs i minimitzar l'ús d'adhesius. Això permetrà un fàcil reciclatge en el contenidor de paper.\nFem gelats d'allò que ens agrada. Un projecte, un indret amb el que ens identifiquem, un producte especial o una varietat recuperada.\nViatgem pel territori per buscar algun del ingredients característics de cada zona.\nUn exemple són les prunes de Sant Joan, un fruit que degustem cada estiu i només sabíem que existien les del pruner de l'hort de l'avi. Per trobar qui produïa les "prunes de l'avi" vam anar a Terrades on ens varen dir que la família Gou en cultivava.\nVam trucar al forn de pa de la família i ens van dirigir cap a Mas Ferran, el petit racó de món on es cultiven les prunes de Sant Joan. No ho dieu a ningú.\nVoltem i voltarem per arreu per trobar aquestes petites joies.\nUn cop seleccionats els diferents productes que trobem en un territori, els portem cap al nostre obrador.\nAllà en Jordi Reverter fa de les seves. Al Nèctar s´hi respira pastisseria a tots els seus racons, des del 1874, generació rere generació elaboren postres a Cassà de la Selva.


Lloguer de cotxes Limassol - Llogar un cotxe a Limassol\nLloguer de cotxes Limassol\nLloguer cotxes en Limassol\nEl lloguer de cotxes a Limassol és possible si heu reservat el vostre vehicle de lloguer tan aviat com sigui possible. Per descomptat, encara hi ha moltes més opcions al cotxe, de manera que podeu estalviar fins a un 15-40% del preu del lloguer del cotxe. Compareu les companyies de lloguer de cotxes amb el llogar un cotxe a Limassol i tria el vehicle adequat per a tu i reserva’t en línia. Feu-ho còmodament des de casa.\nLa majoria de les companyies de lloguer de cotxes ofereixen serveis de lloguer de cotxes Limassol, de manera que el lloc de recollida i lliurament de l’automòbil pot ser diferent. Òbviament, s’ha de tenir en compte, i abans de la reserva, cal indicar si volem llogar un cotxe a un altre país.\nLlogar un cotxe a Limassol - Lloguer de cotxes Xipre Aeroport\nA Xipre, hi ha moltes ciutats que poden llogar un cotxe a un aeroport o fins i tot triar l’aeroport per lliurar el cotxe. Per descomptat, en el cas de llogar un cotxe a Limassol, tenim la possibilitat de marcar un lloc de lliurament diferent des de la ubicació del cotxe. Així doncs, si el lloguer de cotxes a Limassol, Xipre no es troba en un aeroport, però suposem que sortir del país, anem a volar per via aèria, llavors podeu triar l’aeroport de destinació de lloguer de cotxes a Xipre de totes maneres.\nReserveu un cotxe en línia i trieu entre moltes de les localitats de lloguer cotxes en Limassol o si viatgeu amb avió, és possible llogar cotxes a Xipre en aeroports com ara lloguer d’aeroports: -.


Quantes entitats sobreviuran? - Regió7 :: El Diari de la Catalunya Central\nQuantes entitats sobreviuran?\njoan roma i cunill 12.02.2021 | 21:56\nUn dels efectes secundaris d'aquesta pandèmia serà comprovar el nombre de «defuncions» de clubs, associacions, agrupacions, entitats culturals, socials, esportives... Això només ho sabrem dintre d'uns mesos, d'un any, o temps després de poder tornar a la normalitat, sigui quan sigui. Em temo serà molt elevat, molt.\nI és que la pandèmia ha arribat en temps complicats per a la renovació de juntes i directives de moltes entitats. Tots sabem que una de les virtuts que han de tenir els participants en qualsevol activitat és la constància. No serveix de res tenir gent amb arrencada de cavall i parada d'ase. Fins i tot pot ser contraproduent.\nEl retorn de la democràcia al nostre país va suposar un esclat d'activisme en tots els àmbits. En el polític, sí, però de similars dimensions en tots els altres, de manera que vam assistir al naixement d'agrupacions culturals, esportives, de lleure, clubs, associacions, grups... i es van mobilitzar desenes de milers de participants directes o indirectes.\nCom tot en la vida, si no es va preparant el relleu, els capdavanters van passant i van desapareixent les entitats. Poso el nom «entitat» a qualsevol tipus d'activitat en qualsevol dels àmbits de la vida associativa. I el relleu costa de trobar perquè bona part de les joves generacions no estan disposades a «lligar-se» de forma continuada en un lloc concret. Prefereixen la llibertat de participar i ajudar quan i com els ve de gust, sense la disciplina i constància a què obliguen determinats càrrecs.\nQuant aquests càrrecs de direcció i acció pleguen, molts no troben relleu. És el moment de plantejar la fi de l'entitat. La «mortalitat» era elevada en els darrers anys, però la pandèmia la pot ampliar fins a extrems mai imaginats. El resultat pot ser catastròfic si no s'hi busca remei de forma immediata.\nRemei que tampoc tinc perquè ens movem en altres paràmetres i altres valors en una societat que ha canviat molt i no té clar cap on vol anar. Personalment he estat actiu en molts diferents àmbits des dels catorze anys, fins ara, i si la salut m'ho permet, així continuaré fins a desaparèixer del mapa. No m'imagino una vida individual sense activitat col·lectiva, al servei del país i de la societat.\nPerò no tothom pensa igual ni està disposat a dedicar hores i esforços a mantenir una activitat concreta. I sense capdavanters no hi ha activitat. Podem pensar en comissions de festes de poble o de barri, societats de tota mena, esbarts, colles sardanistes, geganteres, musicals, associacions de pares i mares, de barri, parroquials, agrupaments escoltes, corals, grups de lectura, de caminades... la llista és inacabable.\nI tots ells i elles han estat paralitzades per molts mesos d'inactivitat pràctica. Quantes sobreviuran? Ningú no ho sap, però ens ha de preocupar a tots la pèrdua d'aquesta riquesa i hem de fer un esforç col·lectiu per minimitzar danys. Ens hi va la vida rica i diversa que hem conegut i viscut.


Nico Bour, Uvinum; «en pocs anys, la venda de vins a l'Estat a través d'Internet serà el 30 o el 35% del negoci» | Cupatges\nEntrevista amb Nico Bour, UVINUM\nNico Bour, Uvinum; «en pocs anys, la venda de vins a l'Estat a través d'Internet serà el 30 o el 35% del negoci»\nParlem amb Nico Bour, cofundador d'Uvinum, el Marketplace de vins, cerveses i destil·lats de referència a Europa.\nSergi Cortés | 15/11/2018 a les 17:12h\nArxivat a: Vi i tecnologia, Nico Bour, Marketplace, Uvinum\nNico Bour és cofundador d'Uvinum\nUvinum engega el 2009, quan els viatges i la moda començaven a ser presents en l'àmbit digital, però no el vi. Una aposta arriscada en aquells moments, però anticipant-se a un mercat cada vegada més connectat i global. Recentment Uvinum ha estat adquirida en la seva totalitat per Pernod Ricard, el segon grup del món en destil·lats i en vins.\nQuè és avui Uvinum?\nUvinum ven avui més de 110.000 referències de vins. 150 partners a Europa -bodegues, botigues, distribuïdors…-. Venem a mercats clau; França, regne unit, Alemanya, Espanya, Itàlia, Holanda, Portugal, Bèlgica, etc.\nAra mateix som un equip de 25 persones, tots som natius digitals.\nQuina és la vostra visió del món del vi?\nA Uvinum intentem millorar la distribució local i portar-la a un horitzó global i connectat. Som un model comissionista pur. Anem a èxit, i per aconseguir vendre molt necessitem molta audiència. Tenim al voltant d’un milió de visites a nivell europeu cada mes, i d’audiència qualificada. Treballem amb tots els canals de captació digitals; afiliació, newsleters, Facebook, Instagram, SEO, SEM…\nCom està la venda de vi per Internet a l’Estat?\nA l’Estat la venda del vi avui representa 1,5 del negoci. A Alemanya estan al 7% i al Regne Unit al 12%. A la Xina les vendes de vi a la xarxa representen el 30 o 35% del volum de negoci. En pocs anys, la venda a Internet a l’Estat arribarà a aquest 30 o 35%, no en tinc cap dubte.\nA Espanya hi ha unes 150 botigues de vi online, i a França o al Regne Unit unes 500. I el mercat és petit aquí, parlem d’uns 100 o 120 milions d’euros tot i que les xifres no són molt clares. El mercat està molt atomitzat i fragmentat… Aquí és on pren protagonisme un Marketplace. Per posar un marc de referència davant de tants "players". Aglutinem oferta i centralitzem la demanda.\nPerò Internet és molt fred no?\nCert, és fred. Costa molt donar-li vida, no podem pretendre canviar un venedor d’una botiga, amb la seva amabilitat, presencia, etc. Nosaltres anem cap a una altra banda, amb departaments d’atenció al client, que són la part més humana del nostre negoci. I també oferim servei de "Personal Shopper" via xat a la web amb el nostre enòleg Juan Manuel Gonzalvo. El està permanentment connectat esperant els possibles dubtes o preguntes dels usuaris.\nMoltíssims cellers, diria que la majoria, no tenen e-commerce, no venen per Internet des del seu lloc web…\nSi, és veritat. Als Estats Units, on l’enoturisme és fonamental, pràcticament un 50% de la venda es fa des del web del celler. A França és similar. Aquí tenim una oportunitat molt gran.\nS’ha de tancar el cercle; visita, producte, venda, entenent que amb això els cellers no es faran d’or, però ho hem d'oferir com un servei. La venda s'ha de poder fer per Internet.\nHem de canviar les maneres de treballar. Veure el que s’està fent en altres països. Uvinum passarà a ser una web de venda de producte a una empresa de serveis.\nPer acabar, quines tendències hi ha quant a producte al món del vi?\nConvido al sector del vi a ser més senzill, a simplificar. Som en l’època del m’agrada de Facebook, la gent les notes de cacau, de torrats o de vainilla no les entén. El sector està molt allunyat del consumidor, que compra vins de 5 o 10 euros. La gent no en sap, ni en vol saber.\nEl nou consumidor té ganes de passar-s’ho bé, de riure, que inverteix oci, que lloga pisos, no els compra, que no té cotxe perquè el comparteix… I vol visitar cellers. L’usuari vol tastar vins diferents, de molts llocs diferents, amb molta menys complexitat, amb menys fusta. Amb franges de preus entre 8 i 12 euros, i amb imatges molt atractives.\nEls homes i les dones consumeixen vi de manera diferent?\nCompra de vi a Internet; Informe d'Uvinum sobre hàbits de compra i consum dels seus clients\nUvinum tanca exercici amb 8 milions en vendes i 500.000 referències venudes\nPotser però ...\nPotser però ..., 15/11/2018 a les 18:11\nEstic convençut que les declaracions de Nico Bour són encertades però ... quan entrem a les webs de venta online de vins i busquem els més venuts ... ta-chan! Són sempre vins de tall econòmic (per sota de 10 Eur. per possar un exemple) que es venen a un preu encara més econòmic ... No deixa de ser cultura de low-cost, que a la llarga propiciarà sous low-cost i vida low-cost.\nÉs obvi que no ens podem permetre beure cada dia vins de 15, 20, 30 eurs, l'economia domèstica no està per llançar cohets però reflexionem. Per tal d'el·laborar volum (per poder vendre a baix preu) hem de renunciar a moltes coses, la primera a deshumanitzar el camp i la pagesia i la segona a consumir productes molt corretgits amb química, de la bona i de la dolenta, que de tot hi ha.\nArribarà el dia en que la UE obligui a etiquetar tots els continguts d'aquest aliment que és el vi i estic segur que molts productors hauràn d'explicar molt bé qué és cada cosa.\nEl consum de vi està predestinat a caure a llarg plaç però ... i si canviem el gintonic pel vi, o la cervessa? Estic segur que podriem tenir llavors vins de molt alta qualitat, sense massa química, amb bon preu per la pagesia i per als consumidors. Hem de crear el consumidor inteligent i aixó es fa amb bona informació.


L'Íbex torna a tancar en negatiu: perd un 10% en la setmana\nDe nou, dia de màxima volatilitat als mercats de renda variable, tot i les bones dades conegudes d'atur als Estats Units. El rumor de compres de deute per part del BCE o de la Xina ha rebaixat la pressió sobre la prima de risc d'Espanya i Itàlia\nREDACCIÓ Barcelona Actualitzada el 05/08/2011 18:13\nSetmana negra a les borses. Semblava que l'Íbex 35 havia de salvar com a mínim aquesta darrera jornada, però finalment també ha acabat tancant en números vermells, tot i que per ben poc. El selectiu espanyol ha perdut un 0,18% en la sessió, fins a 8.671 punts. El retrocés acumulat en la setmana s'enfila fins al 10%, per sota de les pèrdues que han recollit els índexs de Frankfurt i Milà, del 12%. En la sessió, el DAX s'ha deixat un 2,26%, el CAC ha perdut un 1,26%, el FTSE de Londres un 3,43% i el FTSE MIB de Milà un 3,21%.\nRes no ha estat capaç de donar confiança als inversors, ni tan sols les dades d'ocupació als Estats Units, millors del que esperaven els experts. La primera economia del món va crear 117.000 llocs de treball el juliol, i va reduir la taxa d'atur una dècima, fins al 9,1%, segons que va informar el Departament del Treball dels EUA.\nLes tensions no ha minvat, per tant, en els mercats de renda variable, que continuen molt volàtils, però sí que han respirat els mercats de deute. La prima de risc espanyola ha baixat fins als 369 punts, 30 punts per sota del tancament d'ahir. El diferencial entre el bo italià a deu anys i el bund alemany també s'ha reduït en la jornada des dels màxims que va marcar ahir. En concret, s'ha situat en 373 punts, la qual cosa vol dir que per primera vegada al tancament, la prima de risc italiana es troba per sobre de l'espanyola.\nLa raó de la rebaixa de tensió als mercats de deute caldria buscar-la en dos rumors: per una banda, s'ha estès pels mercats que el Banc Central Europeu (BCE) ha comprat deute espanyol i italià, una possibilitat que tanmateix no ha estat confirmada pel regulador. Ahir els mercats de deute es van disparar després de les paraules del president del BCE insinuant que l'entitat no compraria bons d'aquests dos països. D'altra banda, els mercats també especulaven avui amb la possibilitat que la Xina també estigués comprant deute espanyol.


Èxode 2 BCI - Un home de la família de Leví es va casar - Bible Search\nÈxode 1 Èxode 3\n1Un home de la família de Leví es va casar amb una dona de la mateixa família. 2La dona va tenir un fill. Veient que l’infant era bonic, el va amagar durant tres mesos. 3Quan ja no el va poder amagar més temps, prengué una cistella de papir, la va untar amb betum i pega, va posar-hi l’infant i la deixà entre els joncs a la vora del Nil. 4La germana del nen vigilava de lluny estant per veure què li passaria.\n5La filla del faraó va baixar a banyar-se al Nil, mentre les seves serventes es passejaven per la vora del riu. Ella veié la cistella enmig dels joncs i manà que una de les serventes anés a agafar-la. 6La va obrir i veié un nen que plorava. Se’n va compadir i digué:\n– És un infant hebreu.\n7Llavors la germana del nen digué a la filla del faraó:\n– Vols que et vagi a buscar una dida hebrea perquè te’l criï?\n8Ella li respongué:\nElla anà a cridar la mare de l’infant. 9La filla del faraó li va dir:\n– Pren aquest infant i cria-me’l. Jo t’ho pagaré.\n10Quan el nen va ser gran, la mare el va dur a la filla del faraó, que l’adoptà com a fill i li posà el nom de Moisès, perquè va dir: «L’he tret de l’aigua.»\n11Moisès es va fer gran. Un dia va sortir a veure els seus germans hebreus i s’adonà dels treballs forçats que els imposaven. Tot passant va trobar un egipci que pegava a un dels seus germans. 12Va mirar a banda i banda i, veient que no hi havia ningú, va matar l’egipci i l’enterrà a la sorra.\n13L’endemà va tornar a sortir, trobà dos hebreus que es barallaven i va dir al qui no tenia raó:\n– Per què pegues a un company?\n14Ell li replicà:\n– ¿Qui t’ha nomenat cap o jutge nostre? ¿Que potser em vols matar tal com vas matar l’egipci?\nLlavors Moisès agafà por, perquè pensava: «Així, doncs, el fet és conegut.» 15També el faraó ho va saber i cercava de matar Moisès. Però ell va fugir lluny del faraó i es refugià al país de Madian.\nArribat allí, es va asseure al costat d’un pou. 16El sacerdot de Madian tenia set filles, que van anar a pouar aigua per omplir les piques i abeurar el ramat del seu pare. 17Llavors van arribar uns pastors que volien fer-les fora. Però Moisès es va aixecar, va defensar-les i abeurà el ramat que elles duien. 18Quan van tornar a casa del seu pare, que es deia Reuel, ell els digué:\n– Com és que avui torneu tan d’hora?\n19Elles li van respondre:\n– Un egipci ens ha defensat contra els pastors; fins i tot ens ha pouat l’aigua i ha abeurat el ramat.\n20Ell els digué:\n– I on és, aquest home? Per què l’heu deixat allí? Aneu a buscar-lo i que vingui a menjar amb nosaltres.\n21Moisès es va quedar de bona gana amb aquell home, que li donà la seva filla Siporà per muller. 22Ella va tenir un fill, i Moisès li posà el nom de Guerxom (que significa «immigrant allí»), perquè va dir: «Sóc un immigrant en una terra estrangera.»\n23Al cap de molt de temps, el rei d’Egipte va morir. Mentrestant, els israelites gemegaven i cridaven des del fons del seu esclavatge, i el seu clam va pujar fins a Déu, 24que va escoltar els seus gemecs i es recordà de l’aliança que havia fet amb Abraham, Isaac i Jacob. 25Déu va mirar els israelites i es va fer càrrec de la seva situació.


El 34è Cros Joan Maragall torna a convocar els escolars al Parc Fluvial, aquest diumenge - vilanovainformacio.cat - Portal de Comunicació de Vilanova del Camí\nEl diumenge dia 7 d’abril torna el Cros escolar Joan Maragall. L’AMPA i Esports Vilanova de la mà del Consell Esportiu de l’Anoia, escalfen novament motors per posar a punt la prova -la 34 edició- que es va suspendre a la tardor a causa de les pluges. La matinal es farà novament a la zona de Can Titó i el Parc Fluvial\nL’estructura organitzativa i d’horaris es manté tal i com s’havia previst pel passat mes de novembre. Hi haurà sortides per categories des de les 10 del matí i fins a les 13h del migdia, amb distàncies adaptades a cada edat.\nLa 34a edició del cros Joan Maragall convoca als primers participants a dos quarts de deu del matí, per acabar de fer les inscripcions de la primera cursa que sortirà a les 10 h, amb la categoria aleví. Li seguiran els benjamins, prebenjamins, pàrvuls… i per últim els cadets i infantils. Com sempre, però, la cursa d’adults, que convida a córrer a pares i mares, serà la que tancarà a dos quarts d’una la matinal esportiva.\nTot seguit es farà el lliurament de premis que aquest any, lliurarà medalles als guanyadors de cada categoria, als primers de l’escola i a tots els pàrvuls (P3, P4 i P5).\nDes de l’AMPA Joan Maragall han fet públic l’agraïment als patrocinadors i col·laboradors de la cursa; establiments, comerços i serveis vilanovins que fan possible que des de l’AMPA no hagin de dedicar esforços econòmics a la prova.\nTambé ha donat les gràcies a l’Ajuntament de Vilanova del Camí, que fa possible l’organització de la prova.\nUn any més, des de l’AMPA també fan una crida al civisme dels participants i fer ús dels contenidors que es traslladaran al riu per llençar les deixalles. L’AMPA Joan Maragall ha estrenat també aquests dies perfil a Instagram per donar a conèixer les activitats que realitzen i per engrescar als escolars del Joan Maragall, als vilanovins i al de les escoles de la Comarca a participar d’aquest cros.\nEtiquetes: ampa joan maragallescola joan maragallEsports


Hotel Desatka Vorokhta Ucraïna - Ofertes d'hotels amb els MILLORS DESCOMPTES EN LÍNIA\nAllotjaments a Vorokhta\nVeure tots els 36 allotjaments a Vorokhta.\nGoverlanska Street 21B, Vorokhta, Vorokhta, Ucraïna, 28577 - Veure al mapa\nMés informació sobre Hotel Desatka\nConvenientment situat a Vorokhta, Hotel Desatka és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Hotel Desatka asseguren una estada plaentera als seus clients. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, Zones públiques amb Wi-Fi, aparcament de cotxes, servei d'habitacions, transport hotel/aeroport.\nTotes les instal.lacions per als clients, ofereixen comoditats destinades a assegurar tot el comfort possible. Sauna, piscina coberta, pesca, massatge, parc infantil de l'hotel, són llocs ideals per a relaxar-se després d'un llarg dia. Amb una localització ideal i amb comoditats imbatibles, Hotel Desatka no troba competidors en cap categoria.\nTots els tipus de viatgers (97)Parelles (41)Viatgers en solitari (4)Famílies amb infants petits (27)Famílies amb infants grans (1)Grups (24)


ARTS: plàstica, but in English!: (QUART) - recycled caps - (gorres reciclades)\n(QUART) - recycled caps - (gorres reciclades)\nkewords: cap, fabric, design, badge, glue,\nQuan l'Escola Pia de Catalunya es va fer càrrec de Lestonnac de Calella, vam descobrir unes caixes plenes de gorres de l'antiga escola. Una llàstima, perquè les gorres són de bona qualitat. Vaig decidir quedar-me-les i des de llavors, cada any, els alumnes de quart se'n personalitzen una d'elles amb retalls de roba de colors, cola, tisores i una mica d'imaginació. A les imatges en veureu el resultat.\nTAGS: 2011-12, dissenyar, enganxar, gorra, quart, reciclar, retallar, roba\nque xulo lo que van fer\n3 June 2012 at 09:32


100 dies del nou govern benisser; per Mari Carme Ronda « Infobenissa\n100 dies del nou govern benisser; per Mari Carme Ronda\nCom es sol dir, el temps corre sense cames. Tant és així, que ja han transcorregut 100 dies des que el govern del canvi estem al front de l’ajuntament i vaig assumir les delegacions d’Estratègia Territorial Urbana, Medi Ambient, Mobiliari Urbà, Cementeri, Justícia i Documentació i Espais Culturals (Biblioteca, Arxiu Històric, Museus, Commemoracions i Publicacions).\n100 dies intensos de feina en els quals hem tingut que fer front a una benvinguda amb neu, pluja i vent que va fer malbé a platges, marges, camins, tendals de la plaça i un llarg etcètera i que gràcies a treballadors i treballadores de l’ajuntament i de la mercantil pública Benissa Impuls, amb l’ajuda de diferents administracions supramunicipals, a dia de hui hem restablert la normalitat. Passat el termini de prova, ara toca fer-ne repàs.\nComençaré amb Estratègia Territorial Urbana (planejament). Aquesta regidoria és un del pilars fonamentals per al desenvolupament urbanístic, estratègic i econòmic del nostre poble. Per açò, des del departament estem treballant de valent amb el nou Pla General del qual prompte farem el procés de participació ciutadana i presentarem l’Estudi de Paisatge, per tal que entre totes i tots decidim la Benissa que volem. En aterrar al govern també ens vàrem trobar amb el Pla d’Acció Territorial de la Infraestructura Verda del Litoral (PATIVEL), Aparcat més d’un any per l’anterior govern. La primera acció va ser visitar el Director General, Lluís Ferrando, a València per tal d’informar-nos al respecte. Visita que va ser molt agraïda pel Director General i el tècnic de la Conselleria responsable ja que cap polític/a de l’anterior govern el varen visitar pel tema del PATIVEL. També estem resolent problemes urbanístics arran de l’anul·lació del PG-03 com és el Sector Beniver, per al qual hem sol·licitat a la Conselleria l’aprovació d’unes Normes Transitòries d’Urgència per tal de poder atorgar llicències d’obra.\nEn Medi Ambient, després del temporal marí que va destrossar la platja de la Fustera i afectar en menor mesura la del Baladrar i Advocat, tant les brigades de Benissa Impuls com de serveis de l’Ajuntament varen fer intervencions d’urgència per tal de garantir la seguretat mentre demanàvem les ajudes al Ministeri. Ajudes que finalment ens varen concedir i aquestes pasqües ja hem pogut gaudir d’elles. També hem enllestit la tramitació per a l’obtenció de la Bandera Blava a la platja de la Fustera i estem treballant en el processos d’auditories (interna i externa) per a la renovació dels certificats de qualitat i mediambiental ISO 9001 i ISO 14001 que tant de prestigi i reconeixement tenen a nivell internacional i que fan de Benissa un destí turístic preferent.\nI no ens deixem de costat el Paisatge Protegit de la Serra de Bèrnia i Ferrer. Hem mantés converses amb responsables de la Conselleria d’Agricultura, Medi Ambient, Canvi Climàtic i Desenvolupament Rural per tal de tornar a engegar el Pla Rector d’Ús i Gestió (PRUG) de la Serra de Bèrnia i Ferrer.\nPel que fa a Mobiliari Urbà, hem previst en les inversions financerament sostenibles dels nous pressupostos una partida destinada al mobiliari dels parcs infantils i donar solució a l’estat precari en que es troben alguns com el de la Capella o el que hi ha al camí de Canor, al costat del CEIP Manuel Bru i també millorar el de la Plaça i el de la Pinada de Selva.\nContinue amb la regidoria de Cementeri. S’ha previst l’ampliació amb la construcció de mòduls de nínxols individuals, familiars i panteons. També estem treballant per millorar i informatitzar la informació les usuàries i usuaris del nostre cementeri municipal.\nQuant a la regidoria de Justícia es treballa de valent per tal de solbentar, de manera favorable per a l’ajuntament, tots els conflictes jurídics que tenim.\nPer finalitzar, parlaré de la regidoria de Documentació i Espais Culturals que, com he dit al començament inclou les àrees de Biblioteca, Arxiu Històric, Museus, Commemoracions i Publicacions.\nPel que fa a la Biblioteca, en breu tindrem els equips informàtics per posar-los a disposició dels/les usuaris i usuàries. També estem estudiant la possibilitat que es puga informatitzar tot el fons bibliogràfic amb la finalitat que es puga accedir des de la nova web per fer recerca de títols sense haver de desplaçar-se físicament a la Biblioteca.\nPer a l’Arxiu Històric hem dotat de consignació pressupostària per a la restauració del nostre preat patrimoni documental com és el llibre “Del Rescat: Dels catius de Beniça” i tants altres que han estat oblidats en els diferents pressupostos i el temps s’ha encarregat d’anar deteriorant-los.\nParlem ara del Museus. Ja tenim la Casa-Museu dels Abargues enllestida per a la seua obertura al públic. També estem fent el condicionament per tornar a obrir la Sala del Consell (coneguda també com Llotja de Contractació). Per a este edifici hem previst una dotació pressupostària a les inversions financerament sostenibles. Estem parlant d’un edifici que és BIC i que durant moltíssims anys ha estat desmantellat com a Museu Etnogràfic, tancat i utilitzat com a magatzem. El Molí del Quisi, un altre edifici d’origen àrab i reutilitzat a l’època medieval que també anem a obrir al públic amb visites concertades. Continuem amb els museus però ara en parlarem del més modern: l’Espai d’Art Salvador Soria, dins de l’edifici de l’Espai Cultural Cases del Batlle. Actualment estan exposades totes les obres guardonades amb el 1er Premi de Pintura Salvador Soria, una exposició fantàstica que cal vorer.\nEn l’àrea de Publicacions estem enllestint la Col·lecció de Patrimoni de Benissa on diferents investigadores i investigadors del nostre poble ens donaran a conéixer el valuós patrimoni que tenim i del qual en desconeixem gran part.\nCom haureu pogut comprovar sempre parle en la primera persona del plural, i és que sense el recolzament i ajuda de tot el personal al front dels diferents departaments, res haguera estat possible. Des del minut u hem sigut conscients de la manca de recursos humans que pateix tot l’Ajuntament i en concret les àrees de les quals en sóc responsable, sobretot a Medi Ambient que s’ha quedat sense personal i estem funcionant gràcies a dues persones que s’han oferit a ajudar-me. Però aquest handicap no ha minvat gens ni mica la il·lusió i esforç de cadascú per tal d’aconseguir que tots aquests projectes puguen eixir endavant i que tota la ciutadania i els visitants els puguen gaudir.\nA totes i tots mil gràcies, n’estic molt pagada de formar part d’aquesta gran família.\n*M. Carme Ronda i Abad és regidora de l’Ajuntament de Benissa per la Coalició Compromís.


ReciClassíCat: MOZART, Leopold (1719-1787) - Concerto for horn & string orchestra in D major\nReunió de Napoleó amb els ambaixadors de l'Imperi Austríac l'any 1797, obra del pintor Hippolyte Lecomte, pintor francès del segle XVIII.\nLeopold Mozart (1719-1787) compositor, professor, violinista i pare del gran geni de Salzburg. Fill de família d'enquadernadors, va néixer a Augsburg, actualment a Alemanya. El coneixem prou bé per la seva labor com a professor del seu fill W.A. Mozart, pel qual va disminuir considerablement la seva feina compositiva en favor que el seu fill desenvolupés i millorés el talent innat per la música fet que, evidentment, tota la humanitat i un servidor, i sense por a equivocar-me, agraeix. I tenim molta sort, ja que L. Mozart va tenir set fills, dels quals només dos van sobreviure... Ara bé, L. Mozart no només va ser el pare del gran geni, també va ser compositor, un d'aquells compositors representants de la puresa del classicisme. La seva música és de línies tonals harmòniques i sovint expressa joia i alegria com podem escoltar en varies de les seves obres. Prou conegudes són la seva simfonia de la joguina, el viatge musical en trineu o les bodes camperoles. Particularment, la música de L. Mozart em recorda C. Cannabich o J. Stamitz, de fet, compositors tots ells contemporanis entre sí. L'escola de Manheim era prou reconeguda arreu de l'Europa del XVIII com perquè la seva música fos la referència del moment i per a L. Mozart ho va ser, sens dubte! Doncs bé, de L. Mozart he triat un dels molts concerts que va escriure per un instrument, la trompa. És un instrument de vent amb una sonoritat molt peculiar que històricament s'utilitzava com a instrument militar o de caça. Si bé en el Barroc s'utilitzava esporàdicament, no va ser fins ben entrat el segle XVIII que el seu ús es va estendre a la orquestra i als concerts com a instrument solista o d'acompanyament. El concert que he triat forma part del recull de concerts per a aquest instrument que L. Mozart va escriure i el qual té una sonoritat molt alegre, sobretot l'allegro final on la interpretació, tant de l'orquestra com de la trompa és, senzillament, brillant. El concert es divideix de la següent manera:\n1. Allegro moderato - 5:35\n2. Andante - 3:08\n3. Allegro - 2:13\nEn l'interpreta la Academy of San Martin in the Fields sota la direcció de Sir. Neville Marriner, amb Barry Tuckwell a la trompa i té una durada total de 10:51 minuts.\nAMAZON: Barry Tuckwell: Horn Concertos\nPaul Muad Dib 14 d’octubre de 2011 a les 10:55


DIY: titelles d'ocells - El Club dels Petits Lectors: blog amb recomanacions de llibres infantils i juvenils\nDIY: titelles d'ocells\nInspirats pel llibre "En Calvin no sap volar", hem fet una titella de mà d'en Calvin (que és un ocell apassionat pels llibres) i tres titelles de dit d'ocells que representen els seus germans i cosins. Així podem jugar i també representar el llibre mentre el llegim.\nFeltre negre, blanc, groc, taronja i vermell\nEstisores, agulla i fil una mica gruixut.\nBotons per fer els ulls (opcional)\nPlantilles de les titelles (opcional)\nPaper; colors; grapadora i un clip (per fer un llibre petit)\n1. Descarregar i imprimir les plantilles. Retallar les parts de la titella i dibuixar-ho en els feltres. Retallar els feltres.\nPlantilla Titella mà d'ocell\nPlantilla Titelles dit d'ocell\n2. Primer cosir els ulls i el bec com a la fotografia. Els ulls els podeu fer amb feltre blanc i fil negre; amb feltre blanc i un botó negre; només amb un botó blanc... com més us agradi!\n3. Després cosir les potes.\n4. Ajuntar la part de darrere i cosir (recordeu deixar la part de baix oberta per poder posar la mà o el dit!!)\n5. Només en el cas de la titella de mà: quan passeu pel cap, posar tres fils negres gruixuts i cosir-los junt amb els dos feltres per fer els cabells.\n6. Per fer un llibre petit: tallar uns rectangles de paper d'uns 7x5,5cm. Doblegar-los per la meitat i grapar-los. Dibuixar la portada d'un llibre. Enganxar-ho a l'ala de la titella de mà, per exemple amb un clip, així serà fàcil de posar i treure.\nConsulta: Llibres per estimar els llibres\nDIY: Fem un Kamishibai\nFem teatre (II)!


SETMANA SANTA DE MATARÓ: Sant Domingo 2020 , festa del compatró d'Argentona.\nSant Domingo 2020 , festa del compatró d'Argentona.\nImatge de Sant Domingo de Guzmà a la parròquia de Sant Julià d'Argentona.\nAquest 4 d'agost s'ha celebrat la festa del compatró d'Argentona, Sant Domingo de Guzmán.\nUna festivitat que ha pogut compartir l'Ofici en honor i glòria al Sant Protector de la Vila d'Argentona, així com l'antic i tradicional vot de poble.\nEl context de pandèmica i emergència sanitària ha alterat la Festa Major d'Argentona; però si que s'han pogut organitzat aquests dos moment de la festa.\nUna festa que s'ha centrat el l'essència de l'ofici, benedicció de les aigües de la font i vot del poble.\nMn. Àlex Marxo, rector de Sant Julià d'Argentona ha oficiat la Missa de Sant Domingo que ha estat participada per representants de l'Ajuntament, per algunes entitats argentonines, vilatans i alguns amics de Mataró.\nRelíquia de Sant Domingo de Guzmà amb el càntir 2020.\nLa homilia ha servit per a recordar la tradició, la festa, la cultura i el llegat de Sant Domingo al poble d'Argentona i que enguany no s'han pogut viure. S'ha centrat en l'essència del llegat històric que es remunta segles ençà i que any rere any els argentonins recorden la dura pesta que van viure fa segles i que també avui dia, en forma de pandèmia, ha fet impacte al món global però també concretament a Catalunya i a Argentona. S'ha demanat i agraït la feina de tots els professionals sanitaris, així com a Creu Roja i Càritas d'Argentona, així com als professionals de les residències per la seva feina durant el dur confinament.\nHa dedicat també un moment per als professionals dels serveis públics en general i de l'Ajuntament per ajudar a sortir d'aquesta situació per aquells que han patit els estralls i efectes socioeconòmics de la mateixa. Les pregàries han estat encaminades en aquesta direcció, recordant els essers estimats que ens han deixat i demanat per al futur del jovent i infants.\nEncesa del ciri de Sant Domingo.\nLa llum del ciri s'ha encès per part d'una representant del consistori i hi hagut un parlament als i les presents per animar a la unió en aquest moment i continuar treballant, així com una pregaria de protecció al poble com fa molts segles al Sant i per a poder reviure la festa en el futur recordant el moment present.\nBenedicció de les aigües de la font de Sant Domingo i veneració de les seves relíquies.\nAl final de l'Ofici i - de forma excepcional- dos voluntaris han portat aigua de la Font de Sant Domingo per a que fos beneïda.\nL'acte ha finalitzat amb l'adoració de la relíquia de Sant Domingo i el cant dels goigs. Acte seguit la benedicció dels càntirs 2020 s'ha fet al Museu del Càntir en solitari atès les recomanacions sanitàries.\nEmissió del vot del poble per l'Alcaldessa on line.\nA la sortida de l'Ofici els i les presents s'han acomiadat amb un Bon Sant Domingo, per molts anys! I s'iniava el fot del poble per part de l'Alcaldessa, Gina Sabadell de forma on line.\nDiferents vistes de Sant Julià d'Argentona.\nTambé podreu veure la reposició de l'ofici en el canal de la parròquia aquí.\nVeieu aquí algunes imatges més.\nVot de poble 2020.\nGoigs de Sant Domingo de Josep LLadó i dibuixos de Lidia Tur (2007)\nEtiquetas: 2020, Tradicions mataronines i catalanes


La Beàlia Guerra, professora de Dancing de Musicart102, ens informa dels espectacles en els quals participa.\nUn és el musical NINE, per a públic adult, i del qual en trobareu informació aquí,\nNine. Les dones de Guido Contini - Teatre Eòlia - Teatre Barcelona\nGuido Contini, un prestigiós cineasta, s’enfronta a la crisi dels quaranta. Un viatge a Venècia i un munt d’embolics amorosos. Mariona Castillo (intèrpret) i David Pintó (direcció) fan la seva adaptació de l’espectacle de Maury Yeston estrenat a Broadway durant els 70, alhora adaptació de la pel·lícula autobiogàfica de Fellini “8 ½”. A través de les cançons del musical Nine, les dones de Guido Contini descobrirem els entrellats de la vida del prestigiós director. Una mirada fotografica de les dones que l’envolten: la seva dona, la seva amant, la seva musa, la productora, les fans, les detractores, la seva mare i la prostituta que li va ensenyar a estimar. La primera respresentació de Nine per Mariona Castillo i David Pintó s’englobà dins del Cicle MondayMonday 2015/2016 del Teatre Eòlia. A parti d’aquí la companyia ha continuat treballant per oferir-nos ja un espectacle de teatre musical amb tots els ets i uts.\nA més a més, el mes que ve reestrena dos musicals, un com a coreògrafa, "Flor de Nit" d'Albert Guinovart i l'altre, "Sugar, ningú no és perfecte", com a actriu. Són musicals molt interessants per la gent que es vol formar en l'àmbit del musical. No són per a públic infantil especificament, per el "Sugar" agrada molt als nens. Es un bon exemple de cantar i ballar a la vegada.\nA veure si us animeu a anar-hi!


Lliurament dels Premis Nacionals de Cultura 2018. Consell Nacional de la Cultura i de les Arts - CoNCA\nLliurament dels Premis ...\nLliurament dels Premis Nacionals de Cultura 2018\nGuardonats a l'escenari © Foto Xavier Torres-Bacheta\nCelebrat al Teatre Zorrilla de Badalona, l'acte ha estat presidit pel president de la Generalitat de Catalunya, Quim Torra, i ha comptat amb la presència del president del Parlament, Roger Torrent; del president del CoNCA, Carles Duarte; de l'alcalde de Badalona, Álex Pastor; de la consellera de Cultura, Laura Borràs, i d'Ernest Maragall, conseller d'Acció Exterior, Relacions Institucionals i Transparència. També han assistit Oriol Lladó, diputat delegat de Cultura de la Diputació de Barcelona; Artur Mas, expresident de la Generalitat; Maria Dolors Portús, secretària general del Departament de Cultura; Elsa Ibar, directora general de Patrimoni cultural; Esther Franquesa, directora general de Política linguïstica; Àngels Blasco, directora general de Cultura Popular; Xavier Diaz, director de l'ICEC, i Maties Serracant, alcalde de Sabadell, entre d'altres representants institucionals.\nLa cerimònia ha distingit valors com el talent, l'excel·lència, la innovació, la solidesa i la trajectòria, de quatre entitats i de sis creadors catalans en diverses disciplines culturals, de la literatura al teatre, de la música al periodisme.\nPresentat pels actors badalonins Lluís i Marta Marco, l’acte de lliurament dels premis començava amb l'actuació del cor infantil VEUS i del Quartet Joan Vives, amb una versió de "Meravellós regal" de Txarango, per donar pas al primer premiat, Albert Vidal. Actor polièdric i inclassificable, format al costat de mestres com Dario Fo o Jacques Lecoq, i creador de l'anomenat art tel.lúric, Vidal ha pujat a l'escenari envoltat del so dels timbals de Calanda i, després de rebre el seu premi de mans de l'alcalde de Badalona, Álex Pastor. Definit pel fotògraf Leopold Samsó en un vídeo introductori com "un home d'espiritualitat molt creativa", el guardonat ha apel·lat a "l'esperit perseverant i treballador" del poble català: "Som capdavanters en la ciència, la medicina, l'art, el comerç, l'esport, i tantes altres disciplines... Un nou renaixement s'entreveu, ple de saviesa i de coneixement. Els que ens vulguin dividir no se'n sortiran. Som un poble, una realitat".\nDesprés d'un record a la figura de Pompeu Fabra, en la commemoració del 150 aniversari del seu naixement, ha arribat el moment de premiar el Centre de Titelles de Lleida, que ha produït espectacles com "Mogwli" o "Hansel i Gretel". Carles Duarte ha entregat el guardó als seus directors, Oriol Ferre i Elisabet Vallvé. L'han dedicat als seus companys a la companyia, Bernat Vallvé i Mireia Perna, als creadors de l'entitat, Joan-Andreu Vallvé i Julieta Agustí, i al públic que ha convertit la Fira de Titelles de la ciutat, que ells organitzen, en tot un referent. Els premiats han acabat amb un contundent "cuidem la cultura!".\nL'artista conceptual sabadellenca Fina Miralles ha estat la següent en recollir el Premi Nacional de Cultura, en aquest cas de mans de Pilar Parcerisas, crítica d'art i membre del Plenari del CoNCA. L'ampli ventall de la seva obra, marcada quasi sempre per un fort lligam amb la natura, l'han fet mereixedora del guardó. Miralles ha apostat per la poètica en el seu agraïment, recordant quan una veu interior li expressava: "sembra, altres ja recolliran. Sembra la llavor d'eternitat que hi ha dins teu i de tota cosa viva". Miralles apuntava: "El meu anhel és retornar a l'origen de l'ànima humana. Gràcies per la tendresa".\nLa cultura sempre és solidària, i els Premis Nacionals han volgut mirar cap al drama dels refugiats i cap a la tasca de l'ONG badalonina Proactiva Open Arms. Ho han fet amb una actuació de Poor Tràmit. "Aigua: la mare de totes les vides. La mateixa que ens té dividides. No són colors, estan navegant vides. Darrere hi ha noms, pel món fugint de la ruïna". Així començava el tema especialment composat per aquesta gala, i que finalitzava amb una crida per la llibertat d'expressió. Un moment que, seguit de la commemoració del centenari del filòsof Raimon Panikkar, ha servit perquè els assistents al lliurament de premis aplaudissin aquest record al drama que es viu al Mediterrani.\nLa Fundació Pau Casals, que fa servir la música com a instrument de defensa de la pau i els drets humans, ha estat el següent premiat. El director general de l'entitat, Jordi Pardo, ha rebut el premi de mans de Gemma Sendra, gestora cultural i vicepresidenta del CoNCA. Pardo ha recalcat el creixement del ressó internacional de la Fundació els darrers anys, i la voluntat de l'entitat de mantenir el llegat musical i humanístic de Pau Casals.\nEl cinquè guardonat de la cerimònia ha estat Valentí Puig, absent de la cerimònia per raons professionals imprevistes i ineludibles. Escriptor i articulista de producció fecunda, era presentat en un vídeo previ per Sebastià Alzamora, que destacava la varietat de gèneres cultivada per l'autor. Puig rebia un reconeixement que recollia en el seu nom el també escriptor Àlex Susanna. Li entregava Pilar Parcerises. Susanna ha explicat, en nom de Puig, que "se sentia molt honorat després d'un any especialment fèrtil" (amb la publicació de "La bellesa del temps", "El bar de l'AVE" i "Oratges de la memòria").\nL'emoció arribava a la platea del Teatre Zorrilla, amb els joves membres del cor VEUS interpretant, amb espelmes a les mans, el tema "Non Nineta" per recordar, en l'In Memoriam, a figures de la cultura traspassades els darrers mesos.\nL'aparició a l'escenari de dos Gegantons donava pas a l'entrega del premi a la Fundació Festa Major de Gràcia, reivindicant dos conceptes que no sempre s'entenen de forma conjunta. "També és cultura i en majúscules: Visca la festa!", deia el presentador de la gala, Lluís Marco. La productora de cinema Isona Passola, membre del plenari del CoNCA, lliurava el guardó a Carla Carbonell, presidenta d'una entitat que és un veritable motor cultural i que ha reforçat el teixit associatiu de la Vila de Gràcia. Carbonell ressaltava que "el nostre és un poble especial, que veu oportunitats en els entrebancs, que creix amb els contratemps, que es reinventa dia a dia", i destacava que aquest premi "és un reconeixement a la gent anònima, centenars de milers de persones que l'han feta possible durant dos segles... Això és el que ens fa especials".\nJosep Anton Codina, renovador de l'escena teatral catalana als anys 60 i director del Teatre Grec als primers anys de normalització democràtica, ha estat el següent en pujar a l'escenari per rebre el seu premi. Carles Duarte li donava el guardó, i Codina recordava amb humilitat l'època en què el seu mestre, Ricard Salvat, li deia que "sabia cosetes. M'és igual que en diguin cosetes o cosotes. El més important és fer-les. I en vam fer moltes de cosetes. De vegades, la quantitat superava la qualitat. Però, com diem a Catalunya, feina feta no fa nosa".\nEls Premis Nacionals de Cultura no van oblidar-se del centenari de Maria Aurèlia Capmany: escriptora, política, professora, activista i feminista. La música del Quartet Joan Vives va acompanyar l'homenatge, abans que la dansa i el bàsquet, que a Badalona són una religió, mostressin que cultura i esport també s'entenen bé.\nQuedaven tres premis per lliurar-se: Jordi Pàmias, una de les grans veus de la poesia de les Terres de Ponent des que, l'any 1969, guanyés el Joan Salvat-Papasseit amb l'obra "La meva casa". La consellera de Cultura Laura Borràs li ha entregat el Premi Nacional, mentre el poeta explicava que "vivim una situació ambígua, una mena de penombra on tot és imprevisible. No sabem si els somnis seran realitat un dia". I remarcava la necessitat de "defensar la nostra llengua, sobretot en l'àmbit de l'ensenyament. Cal lluitar pel bé de la cultura i la terra catalana".\nFa tot just quatre anys, Eva Piquer va crear Catorze, un digital de divulgació cultural i artística que en poc temps ha aconseguit una audiència remarcable i s'ha convertit en tot un referent. La periodista i escriptora ha recollit el premi de mans del president del Parlament Roger Torrent. L'editora de Catorze començava així: "Mentiria si digués que la cultura ens salva. Però es un flotador, el que ens queda quan tota la resta es perd". I remarcava que Catorze aposta per la cultura des d'una llibertat que és irrenunciable".\nLa commemoració del centenari de la poetessa i traductora Montserrat Abelló ha obert camí pel darrer guardó de la nit: Jesús Julve, més conegut com a Hausson, ha estat premiat per la poètica de la màgia de saló que va renovar amb elegància i modernitat. L’il·lusionista ha rebut el Premi Nacional de mans del president Quim Torra, i ha posat humor al seu agraïment: "Els il·lusionistes mai deixem res a l'altzar, així que he portat escrites unes breus línies", deia abans de treure's de la butxaca una dotzena de fulls, envoltat dels riures del públic. Hausson va volver remarcar el que per ell era un doble reconeixement: "A la meva persona, sí, però també a la màgia, un art més antic que el teatre. Visca Catalunya i visca la màgia!", va rematar.\nEls guardons han reconegut disciplines tan diverses com el teatre, la comunicació, la màgia, les titelles, la poesia, la música, l'art conceptual i les festes majors. Les paraules del president Quim Torra, recordant els polítics empresonats i exiliats, han tancat la cerimònia, que s'ha celebrat a Badalona. Quatre entitats i els creadors catalans, Premis Nacionals de Cultura 2018\nImatges del lliuramnet dels Premis Nacionals de Cultura 2018\nImtages dels guardonats


La Mulassa a la Fira d'Entitats - Mestres del Gai Saber\n19.06.2018 at 9:16\nLa Mulassa a la Fira d’Entitats\nEl passat 2 de maig la Mulassa de Mataró va estar present a la Fira d’Entitats que es va desenvolupar, com és tradicional, a la Plaça Santa Anna. Durant tot el dia va estar exposada al costat de la parada informativa i de tallers de l’entitat.\nCap a les 19.00h la Mulassa va cloure la Fira amb els seus balls. Aquests balls els va intercalar amb alguns que el Cos de Dansa va oferir al públic assistent com el Patatuf de Mataró i el Rotllet. La Mulassa va finalitzar la seva actuació amb el Bequetero.


Programa d’incentius a la mobilitat eficient i sostenible (Programa MOVES III) - Gremi de Serrallers de Catalunya\nPrograma d’incentius a la mobilitat eficient i sostenible (Programa MOVES III)\nby admin | juny 7, 2021 | Noticies, Noticies Agremiats | 0 comments\nAprofita els nous ajuts del Programa MOVES III. Convocatòria pendent de publicar.\nEnguany ha entrat en vigor el Reial Decret 266/2021, de 13 d’abril, pel qual s’aprova la concessió directa d’ajudes a les comunitats autònomes i a les ciutats de Ceuta i Melilla per a l’execució de programes d’incentius lligats a la mobilitat elèctrica (MOVES III) en el marc del Pla de Recuperació, Transformació i Resiliència Europeu.\nAquests ajuts estan regulats per l’IDAE i, a Catalunya, l’ICAEN n’és l’òrgan gestor.\nCada comunitat autònoma efectuarà la convocatòria corresponent en un termini màxim de 3 mesos, des de l’entrada en vigor d’aquest Reial Decret.\nSeran actuacions subvencionables les relacionades a continuació, que hauran de complir els requisits que s’estableixen en l’annex I:\nActuació 1: Adquisició de vehicles elèctrics “endollables” i de pila combustible.\nActuació 2: Implantació d’infraestructura de recàrrega de vehicles elèctrics.\nLes persones físiques que desenvolupin activitats econòmiques.\nLes persones físiques majors d’edat\nLes comunitats de propietaris.\nEntitats locals i el sector públic institucional.\nS’inclou en l’annex III d’aquest Reial Decret, per a cadascuna de les actuacions subvencionables.\nSol·licitud: Des de l’endemà de la publicació de la convocatòria i fins a esgotar el pressupost disponible per a aquesta actuació o, com a màxim, fins al 31 de desembre de 2023.\nNo seran subvencionables les actuacions iniciades amb anterioritat a la sol·licitud de l’ajuda.\nAdjuntem l’enllaç web al Reial Decret 266/2021, on podeu consultar l’annex I (actuacions subvencionables), l’annex II (documentació que cal presentar amb la sol·licitud) i l’annex III (quantia de les ajudes).


José Mújica passa per Sueca en el camí i hores abans de recollir el Premi Drets Humans | RiberaBaixa.info\nEl carismàtic expresident de l’Uruguai recull aquesta vesprada a València el Premi Drets Humans 2019 atorgat pel Consell Valencià de Col·legis d’Advocats i la Fundació per la Justícia\nSueca va rebre ahir a un convidat d’excepció. L’expresident de l’Uruguai, José Mújica, va visitar la capital de la Ribera Baixa convidat per l’Il·lustre Col·legi d’Advocats de Sueca. La recepció es va dur a terme a la Casa Múzquiz, immoble propietat de la Comunitat de Regants de Sueca, situada al costat del riu Xúquer i els Canos que alimenten les principals séquies del terme municipal.\nPepe Mújica acompanyat per Lucía Topolansky\nMújica ha viatjat fins a València per a recollir el Premi Drets Humans 2019 que atorga el Consell Valencià de Col·legis d’Advocats (CVCA) i la Fundació per la Justícia (FxJ).\nAhir, durant la seua visita a els Canos, va estar acompanyat per la seua esposa Lucía Topolansky, vicepresidenta de la república uruguaiana. Tots dos van poder conéixer de primera mà el paisatge que ofereixen els camps d’arròs en aquesta època de l’any, el cultiu suecà per excel·lència. Mújica va seguir amb interés les explicacions de José Pascual Fortea, president dels regants de la capital de la Ribera Baixa, sobre el repartiment d’aigua de reg de la comarca a través d’un complex sistema de séquies.\nJosé Mújica, qui actualment és senador del govern uruguaià, va arribar a Sueca acompanyat del degà de l’Il·lustre Col·legi d’Advocats de Sueca, Jesús Salvador Muñoz. Al costat d’ells es trobaven també els presidents de les entitats que li atorguen el reconeixement, Antonio Esteban (CVCA) i José María Tomás i Tio (FxJ), així com el Cònsol General de l’Uruguai, Alberto Rodríguez Goñi. A la seua arribada, els integrants de la Muixeranga de Sueca van dedicar a l’homenatjat una torre de benvinguda acompanyats per la música tradicional del grup Tabalaina.\nA la Casa Múzquiz esperaven a Mújica l’alcalde de Sueca, Dimas Vázquez, i el regidor d’Agricultura, José Luís Ribera, així com el director general de Reformes Democràtiques i Accés a la Justícia, José García Añón. També va voler acompanyar al matrimoni en la seua visita a Sueca, Carles McCragh, vicepresident de la Fundació de l’Advocacia Espanyola per als Drets Humans. Així mateix, va assistir una nodrida representació de la junta de govern del col·legi suecà i els degans dels col·legis professionals d’Alcoi, Alzira, Castelló i Elx, entre altres representants del món de l’Advocacia.\nEl president dels regants suecans, José Pascual Fortea, va destacar la humanitat i humilitat de Mújica i el seu bon fer en la gestió de recursos públics. Així mateix va mostrar la seua satisfacció per rebre al destacat polític sud-americà, a qui considera un referent internacional i amb qui, a més, comparteix professió, l’agricultura.\nJosé Mújica, per la seua banda, va deixar constància de la seua visita en signar en el Llibre d’Honor de la Comunitat de Regants i en el Llibre d’Or de la Ciutat de Sueca. El convidat pel col·legi d’advocats del partit judicial, va poder gaudir també de la gastronomia típica suecana i d’un passeig en barca per l’Albufera.\nJosé Alberto Mújica Cordano (Montevideo, 1935), recollirà hui, dia 5, el Premi Drets Humans 2019 que li ha concedit el Consell Valencià de Col·legis d’Advocats (CVCA) i la Fundació per la Justícia (FxJ). L’acte de lliurament tindrà lloc aquesta mateixa vesprada en la sala d’actes de l’Il·lustre Col·legi d’Advocats de València (ICAV).\nEl guardó, atorgat pel jurat el mes de desembre passat després de valorar altres dinou candidatures, vol reconéixer la trajectòria vital de compromís personal i institucional amb els Drets Humans i la Justícia del carismàtic expresident de la República de l’Uruguai.\nL’estada a València de José Mújica culminarà demà dijous dia 6 amb la seua participació en el col·loqui que se celebrarà en el Centre del Carme a les 13.00 hores, en el qual s’abordarà el futur dels drets humans.\nJose Mujica a Sueca_1\nJose Mujica a Sueca_3\nMujica signa el Llibre d Or de Sueca\nJose Mujica a l Albufera_3\nJose Mujica a l Albufera_2\nJose Mujica a l Albufera_1\nPublicació següentAlmussafes impulsa una campanya per a fomentar les relacions sanes entre la joventut\nPublicació anteriorEl nou PET-TC de l’Hospital de la Ribera permetrà destruir les cèl·lules canceroses minimitzant els efectes


Andreu Coll - La pols del cotxe\nUn poc de blog, diumenge, 3 de novembre de 2002\nCada setmana, si fa no fa, compleix amb el ritual de treure-li la pols al cotxe. Tenc un plaça llogada a un aparcament soterrani, i un lloc d'aquests genera una pols finíssima, però molt bruta i insidiosa. Aquest polsim s'acumula a poc que tenguis el cotxe parat un parell de dies, i el cas és que utilitzo poquíssim el vehicle privat. En bona part això és degut a que tenc la feina a cent metres de casa, però per altra banda m'es facilíssim trobar excuses per prescindir del cotxe. Per exemple: fins fa un any tenia un amic que treballava a la cafeteria d'un bar de Sant Antoni -a 14 quilòmetres de Vila, nom familiar de la ciutat d'Eivissa-. La primera vegada que vaig anar a visitar el meu amic, i quan ja havia agafat les claus del cotxe, em vaig adonar que el seu lloc de feina es trobava a 150 metres de la parada d'autobusos de Sant Antoni. I casualment, casa meva està just devora de la de Vila. Resultat: una vegada més, el meu cotxe es va quedar criant pols al garatge.\nQuan la gent visita Eivissa per primera vegada, i com a tot arreu, hi ha coses que li agraden i altres que no. Però cada vegada et trobes més visitants desagradablement sorpresos per la quantitat de vehicles que hi circulen. Abans, s'agraia la finalització de la temporada turística perquè això implicava menys cotxes i, per tant, menys embussos i menys remors. Ara, la cosa ha arribat a un punt en que no afines la diferència. No és que a l'hivern no hagi menys cotxes, és senzillament que quan el col·lapse arriba a un cert nivell crític, el col·lapse i mig ja et resulta igual. És veritat que el sistema de transport públic a l'illa d'Eivissa, de moment, deixa molt que desitjar -ja veurem si el pla presentat pel govern autonòmic ajuda a arreglar les coses. Però així i tot, no cal ser molt perspicaç per veure quin són els hàbits de la gent, i adonar-te'n del gran nombre de vegades que el personal agafa el cotxe per trajectes de 500 metres, o fins i tot menys. Senzillament, per anar a peu no necessites cap administració que t'ho expliqui en un pla.\nAquestes reflexions se'm vénen al cap sovent durant el ritual de desempolsar el cotxe. Acostum a fer-ho en diumenge, dia també que aprofit per fer-lo circular una mica: el meu mecànic està fart d'advertir-me que els cotxes són com les persones i que, per tant la manca d'exercici no allarga la vida sinó tot el contrari. Per cert, un d'aquests diumenges esmentats estava jo aparcant el cotxe pel centre de Vila quan se m'acosta un amic i amb rialleta sorneguera exclama: "Com que en cotxe per anar a comprar el diari, no? I en diumenge... Vaja ecologista que estàs tu fet!" Sense comentaris.\nAndreu // 11/3/2002 08:57:23 AM\nDiari de n'Andreu Coll, un eivissenc desconcertat, amb tot l'humor que permet la conjuntura\nVisitau també http://usuarios.lycos.es/andreucoll\ni insultau-me a andreucoll@eivissaweb.net


Debut a l’escenari! – Escola Garbí Pere Vergés Esplugues\nDebut a l’escenari!\nEl passat diumenge va tenir lloc a Viladecans, l’exhibició de dansa-jazz de les alumnes d’Educació Infantil\nPublicat el 4 d'abril de 2016 5 d'abril de 2016 By garbioberte5\nTotes estaven molt nervioses, mai havien pujat a cap escenari com aquell. Era la primera de les seves actuacions. No podien parar quietes, només volien sortir a l’escenari i disfrutar amb allò que tant temps portaven assajant.\nNomés arribar van portar-les al seu camerino on es van preparar per l’actuació i van fer una última prova.\nUn cop prepardes, van pujar al pati de cadires per veure les actuacions anteriors. Cada cop quedava menys pel gran moment i les cares de les ballarines ho demostraven, desprenien il·lusió, ganes de fer-ho bé, nervis…\nFinalment, va arribar el moment de baixar a l’escenari per actuar. La Clàudia i l’Olga, les seves professores, van donar les últimes instruccions i l’actuació va començar. Ho van fer molt bé!\nEn acabar, la Clàudia, ens va comentar ‘’estic molt orgullosa amb les meves ballarines, han fet un ball excel·lent i el més important, han disfrutat fent allò que tant els agrada. Les animo que segueixin així perquè segur, arribaran molt lluny’’. Amb aquestes paraules acabava el que va ser una jornada rodona per a tothom.\nMira el vídeo de l’actuació\nDescarrega’t les fotografies\nNotícia prèviaLes Caramelles\nNotícia següentConcurs Sant Jordi de Dansa i Teatre\nBy noticiese\tPublicat el 26 de gener de 2017 26 de gener de 2017\nBy bibliotecae\tPublicat el 20 de juny de 2019